**Έναρξη καλοκαιρινής εκστρατείας ανάγνωσης & δημιουργικότητας από την Παπαχριστοπούλειο Δημοτική βιβλιοθήκη Αμαλιάδας: Στις 17/6/2014**

Η**3η Καλοκαιρινή Εκστρατεία** των Δημοτικών Βιβλιοθηκών της χώρας, με πρωτοβουλία και συντονισμό του **Future Library, με τίτλο:** **"*Ό,τι σκέφτεσαι σκέψου το αντίθετο - Οι αντίθετοι κόσμοι συναντιούνται στις βιβλιοθήκες!***" και αποκλειστικό δωρητή το Ίδρυμα “Σταύρος Νιάρχος” ξεκινά και για την Παπαχριστοπούλειο Δημοτική Αμαλιάδας.

Ειδικότερα, για δυο (2) περίπου μήνες, από τη **Τρίτη 17 Ιουνίου έως και τις 29 Αυγούστου 2014, θα πραγματοποιούνται δράσεις στο χώρο της Παπαχριστοπουλείου Δημοτικής βιβλιοθήκης Αμαλιάδας με την πολύτιμη βοήθεια των εθελοντών.**

Καλούνται, λοιπόν, οι μικροί φίλοι να παρευρεθούν στις πρωινές και απογευματινές εκδηλώσεις τηρώντας αυστηρά τις ηλικίες που αναγράφονται στο πρόγραμμα.

Για τη συμμετοχή στα προγράμματα η είσοδος είναι ελεύθερη, αλλά ενδέχεται λόγω περιορισμένου χώρου, να τηρηθεί σειρά προτεραιότητας.

Φέτος σας καλούμε σε περιπετειώδεις διαδρομές που οδηγούν από τον έναν κόσμο στον άλλον……. κόσμο που μας καλεί στην εξερεύνησή του, κόσμος σκοτεινός ή φωτεινός, άγριος και ήμερος, σκληρός και μαλακός, δυνατός κι αδύναμος.

H βιβλιοθήκη με την Καλοκαιρινή Εκστρατεία θα ανανεώσει τη συλλογή της με καινούργια παιδικά βιβλία.

Σας περιμένουμε!



Πρόγραμμα καλοκαιρινής εκστρατείας 2014

<http://www.scribd.com/doc/227588361/%CE%A0%CE%B1%CF%80%CE%B1%CF%87%CF%81%CE%B9%CF%83%CF%84%CE%BF%CF%80%CE%BF%CF%8D%CE%BB%CE%B5%CE%B9%CE%BF%CF%82-%CE%92%CE%B9%CE%B2%CE%BB%CE%B9%CE%BF%CE%B8%CE%AE%CE%BA%CE%B7-%CE%91%CE%BC%CE%B1%CE%BB%CE%B9%CE%AC%CE%B4%CE%B1%CF%82-%CE%A0%CF%81%CF%8C%CE%B3%CF%81%CE%B1%CE%BC%CE%BC%CE%B1-%CE%BA%CE%B1%CE%BB%CE%BF%CE%BA%CE%B1%CE%B9%CF%81%CE%B9%CE%BD%CE%AE%CF%82-%CE%B5%CE%BA%CF%83%CF%84%CF%81%CE%B1%CF%84%CE%B5%CE%AF%CE%B1%CF%82-2014>